கேள்வி: இடைகால் தியாகராஜசுவாமி கோயில் - அமைவிடம் குறித்து விரிவாக சொல்லுங்கள்.
பதில்: திருநெல்வேலி புதிய பேருந்து நிலையத்தில் இருந்து கடையம் செல்லும் நெடுஞ்சாலையில் 30 கி. மீ. தொலைவில் இடைகால் அமைந்துள்ளது. இந்த ஊரின் பேருந்து நிறுத்தத்தில் இருந்து ஒரு கி.மீ. தொலைவில் இக்கோயில் அமைந்துள்ளது.
கேள்வி: இடைகால் தியாகராஜசுவாமி கோயில் - வரலாறு குறித்து விரிவாக சொல்லுங்கள்.
பதில்: கி.பி. 16 ஆம் நூற்றாண்டில் விஜயநகரப் பேரரசு காலத்தில் இக்கோயில் கற்றளியாக எழுப்பப்பட்டது. அப்போது இத்தல இறைவனின் பெயரை ''திருவாம்பிகை ஈசுவரமுடையார்'' என்று கல்வெட்டுகளில் குறிப்பிடப்படுகின்றது. ''பெருமானராயன் காளிங்கன்'' என்பவர் கோயிலின் வெளிச்சுற்றில் கொடிமரம் நிறுவி, பங்குனி உத்தரம் இறைவின் திருவீதியுலா செல்ல தோர் ஒன்றை உருவாக்கித் தந்ததாக கல்வெட்டில் குறிக்கபட்டுள்ளது. மேலும் கிருஷ்ணப்ப நாயக்கர், அச்சுததேவராயர், சதாசிவதேவராயர், கண்டியத் தேவன், இராமராஜவிட்டல ஈஸ்வர மகராஜா, சின்ன பசவப்ப நாயக்கர், அஞ்செழுத்து உடையார் என பல ஆட்சியாளர்கள் இக்கோயிலுக்கு திருப்பணிகளைச் செய்துள்ளனர்.